wickkiey/tamil-wikipedia-markdown huggingface dataset:
# கிரிகோரி ஹைன்ஸ்

**கிரிகோரி ஆலிவர் ஹைன்ஸ்** (Gregory Oliver Hines பிப்ரவரி 14, 1946 - ஆகஸ்ட் 9, 2003) ஓர் அமெரிக்க நடனக் கலைஞர், நடிகர், பாடகர் மற்றும் நடன இயக்குநர் ஆவார்.  

## ஆரம்பகால வாழ்க்கை
ஹைன்ஸ் நியூயார்க் நகரில் பிப்ரவரி 14, 1946 இல் பிறந்தார். இவரது தாய் அல்மா அயோலா (லாலெஸ்) மற்றும் இவரது தந்தை மாரிஸ் ராபர்ட் ஹைன்ஸ் ஒரு நடனக் கலைஞர், இசைக்கலைஞர் மற்றும் நடிகர் ஆவார். இவர் ஹார்லெமின் சுகர் ஹில் பகுதியில் வளர்ந்தார். ஹைன்ஸ் இரண்டு வயது முதல் ஆடத் துவங்கினார். மேலும் ஐந்து வயதில் அரை தொழில்முறை அல்லாத நடனங்களை ஆடத் தொடங்கினார். அதன் பிறகு, அவரும் அவருடைய அண்ணன் மாரிசுடன் இணைந்து நடனமாடினர்.  

கிரிகோரி மற்றும் மாரிஸ் ஆகியோர் ஹோவர்ட் சிம்ஸ் மற்றும் தி நிக்கோலஸ் பிரதர்ஸ் போன்ற மூத்த *டேப்* நடனக் கலைஞர்களுடன் இனைந்து கல்வி பயின்றனர். இரண்டு சகோதரர்களும் *தி ஹைன்ஸ் கிட்ஸ்* என்று அழைக்கப்பட்டனர். இவர்கள் இரவு விடுதிகளிலும் நடன நிகழ்ச்சிகளில் பங்கேற்றனர்.பின்னர் *தி ஹைன்ஸ் பிரதர்ஸ்* என்று அழைக்கப்பட்டனர். அவர்களது தந்தை இந்தக் குழுவில் சேர்ந்தபோது 1963 ஆம் ஆண்டில் இந்தக் குழுவின் பெயரானது *ஹைன்ஸ், ஹைன்ஸ் அண்ட் டேட்* என்று மாற்றப்பட்டது.  

## தொழில்
**விருதுகள்**  

## தனிப்பட்ட வாழ்க்கை
பாட்ரிசியா பனெல்லா மற்றும் பமீலா கோஸ்ல அகியோருடன் இவர் திருமணம்செய்து கொண்டார். இந்த இரு திருமணமும் விவாகரத்தானது. இவருக்கு சாக் என்ற மகனும், டேரியா என்ற மகளும், ஜெசிகா கோஸ்லோ என்ற மாற்றாந் தாய் மகளும், ஒரு பேரனும் இருந்தனர்.  

## இறப்பு
லாஸ் ஏஞ்சல்ஸில் உள்ள அவரது வீட்டிலிருந்து மருத்துவமனைக்கு செல்லும் வழியில் ஆகஸ்ட் 9, 2003 ஆம் ஆண்டில் ஹைன்ஸ் கல்லீரல் புற்றுநோயால் இறந்தார். ஒரு வருடத்திற்கு முன்னர் அவருக்கு இந்த நோய் இருப்பது கண்டறியப்பட்டது. ஆனால் அவரது நெருங்கிய நண்பர்களுக்கு மட்டுமே தகவல் கொடுத்தார். அவர் இறக்கும் போது, *லிட்டில் பில்* என்ற தொலைக்காட்சி நிகழ்ச்சியின் தயாரிப்பு பணிகள் முடிவடைந்தது.மேலும் அவர் நெக்ரிதா ஜெய்தேவுடன் நிச்சயதார்த்தம் செய்து கொண்டார். ஒன்ராறியோவின் ஓக்வில்லில் உள்ள செயிண்ட் வோலோடிமரின் உக்ரேனிய கத்தோலிக்க கல்லறையில் ஹைன்சின் உடல் அடக்கம் செய்யப்பட்டது.  

## விருதுகள் மற்றும் பரிந்துரைகள்
*1*979 ஆம் ஆண்டில் யூபி! திரைப்படத்தில் நடித்ததற்காக *தியேட்டர்வேர்ல்டு விருது .* 1988 ஆம் அண்டில் *ரன்னிங் ஸ்கேர்டு திரைப்படத்தில் நடித்ததற்காக* சிறந்த முன்னணி நடிகருக்கான *இமேஜ் விருது .*1992 ஆம் அண்டில் *ஜெல்லீஸ் லாஸ்ட் ஜேம் திரைப்படத்தில் நடித்ததற்காக* சிறந்த நடிகருக்கான டோனி விருது மற்றும் *டிராமா டெஸ்க் விருது. 1998 ஆம் ஆண்டில் வாழ்நாள் சாதனையாளருக்கான விருது. 2003 ஆம் ஆண்டில் லிட்டில் பில்* எனும் தொலைக்காட்சி நிகழ்ச்சியில் நடித்ததற்காக எம்மி விருது
# மே வெஸ்ட்

**மேரி ஜேன்** " **மே** " **வெஸ்ட்** ( Mary Jane "Mae" West ஆகஸ்ட் 17, 1893 - நவம்பர் 22, 1980) ஓர் அமெரிக்க நடிகை, பாடகி, நாடக ஆசிரியர், திரைக்கதை எழுத்தாளர், நகைச்சுவை நடிகர் ஆவார். இவர் பாலியல் சின்னமாகக், கருதப்பட்டார். இவர் ஏழு தசாப்தங்களாக நடிப்பு வாழ்க்கையில் இருந்தார். ஹாலிவுட்டில் அசைவுத் திரைபப்டங்கள் துறையில் நகைச்சுவை நடிகை மற்றும் எழுத்தாளராக பனியாற்றினார். அதற்கு முன்பாக இவர் நியூயார்க் நகரத்தில் நாடக அரங்கில் நடித்து வந்தார். மேலும் இவர் வானொலி மற்றும் தொலைக்காட்சி நிகழ்ச்சிகளில் நடித்தார். அமெரிக்க திரைப்பட நிறுவனம் பழமைவாத அமெரிக்கன் சினிமாவின் சிறந்த பெண் நட்சத்திரங்களில் இவருக்கு 15 ஆவது இடத்தினைக் கொடுத்தது.  

வெஸ்ட் பெரும்பாலும் ஒரு முனுமுனுக்கும் குர ஒலியினைப் பயன்படுத்தினார். மற்றும் அன்றைய காலகட்டத்தில் மிகவும் சர்ச்சைக்குரிய திரைப்பட நட்சத்திரங்களில் ஒருவராக அறியப்பட்டார். அவர் பல சிக்கல்களை எதிர்கொண்டார், குறிப்பாக தணிக்கை போன்றவற்றில் .அவரது சினிமா வாழ்க்கையில் இருந்து ஓய்வு பெற்ற பின்னர், அவர் நூல்களையும் நாடகங்களையும் எழுதினார். அதனை இவர் லாஸ் வேகாஸிலும் இங்கிலாந்திலும் உள்ள வானொலி மற்றும் தொலைக்காட்சிகளில் தொடர்ந்து வெளியிட்டு வந்தார். மேலும் அவர் ராக் *அண்ட் ரோல்* பாடல் தொகுதிகளைப் பதிவு செய்தார்.  

## ஆரம்ப கால வாழ்க்கை
மேரி ஜேன் வெஸ்ட் ஆகஸ்ட் 17, 1893 இல், நியூயார்க்கின் கிங்ஸ் கவுண்டியில் பிறந்தார். கிரீன் பாயிண்ட் அல்லது புஷ்விக், நியூயார்க் நகரம் 1898 இல் ஒருங்கிணைக்கப்படுவதற்கு முன்பு. இவர் மருத்துவச்சியான தனது அத்தையின் கவனிப்பில் அவரது வீட்டில் பிறந்தார். ஜான் பேட்ரிக் வெஸ்ட் மற்றும் மாத்தில்தே "டில்லி" (பின்னர் மாடில்டா) டெல்கர் கர்"டில்லி ஆகியோர் உட்பட இவருக்கு நான்கு உடன்பிரப்புகள் இருந்தனர். ஆனால் இவர் மட்டுமே தற்போது உயிருடன் இருக்கிறார்.அவரது ஐந்து உடன்பிறப்புகளும் தங்கள் பெற்றோர்களான ஜாகோப் (1835-1902) மற்றும் கிறிஸ்டியானா (1838-1901; நீ ப்ரூனிங்) 1886 இல் பவேரியாவிற்கு டோல்ஜருடன் குடியேறினர். வெஸ்டின் பெற்றோர் ஜனவரி 18, 1889 இல், ப்ரூக்ளினில் திருமணம் செய்தனர். ஜான் வெஸ்ட் கத்தோலிக்க சீர்திருத்தவாதி வம்சாவளியைச் சேர்ந்தவர் மற்றும் டில்லி சிறுபான்மையாக யூத வம்சாவளியைச் சேர்ந்தவர் ஆவார்.  

வெஸ்டின் தந்தை "பேட்லின் ஜாக் வெஸ்ட்" என்று அழைக்கப்படும் ஒரு பரிசு போட்டிக்காக சண்டையிடும் வீரராவார். பின்னர் அவர் சிறப்பு காவலராகப் பணியாற்றினார். பின்னர் சொந்தமாக புலனாய்வு நிறுவனத்தினை நிறுவினார் . அவரது தாயார் முன்னாள் விளம்பர மாதிரி ஆவார். இவர் பாட்டி ஐரிஷ் கத்தோலிக்க வம்சாவளியைச் சேர்ந்தவர் மற்றும் தந்தை வழி தாத்தாவான ஜான் எட்வின் மேற்கு, ஆங்கிலம்-ஸ்காட்ஸ் வம்சாவளியைச் சேர்ந்தவர் ஆவார்.  

## கௌரவம்
அமெரிக்க திரைப்பட நிறுவனம் பழமைவாத அமெரிக்கன் சினிமாவின் சிறந்த பெண் நட்சத்திரங்களில் இவருக்கு 15 ஆவது இடத்தினைக் கொடுத்தது.
# ஆல்வின் அய்லி


**ஆல்வின் அய்லி** (ஜனவரி 5, 1931 - டிசம்பர் 1, 1989) ஓர் ஆப்பிரிக்க-அமெரிக்க நடனக் கலைஞர், இயக்குநர், நடன இயக்குநர் மற்றும் ஆர்வலர் ஆவார் . இவர்  

உலகின் மிக வெற்றிகரமான நடன நிறுவனங்களில் ஒன்றான ஆல்வின் அய்லி அமெரிக்கன் டான்ஸ் தியேட்டரை நிறுவினார். அவர் AAADT மற்றும் அதனுடன் இணைந்த அய்லி பள்ளியை கறுப்பின கலைஞர்களை வளர்ப்பதற்கும், ஆப்பிரிக்க-அமெரிக்க அனுபவத்தின் உலகளாவிய தன்மையை நடனத்தின் மூலம் வெளிப்படுத்துவதற்கும் புகலிடங்களாக இதனை உருவாக்கினார். இவரது படைப்புகள் திரையரங்குகள், பாலே மற்றும் ஜாஸ் போன்றவற்றின் மூலமாக அமெரிக்காவில் உள்ள கருப்பின மக்களின் வாழ்க்கையினை உலகம் முழுவதிலும் விழிப்புணர்வை ஏற்படுத்தும் பொருட்டு இவை செயல்படுகின்றன.  

ஜூலை 15, 2008 அன்று, யுனைடெட் ஸ்டேட்ஸ் காங்கிரஸ் AAADT ஐ "உலகின் முக்கியமான அமெரிக்க கலாச்சார தூதர்" என்று ஒரு தீர்மானத்தை நிறைவேற்றியது. அதே ஆண்டு, AAADT இன் 50 வது ஆண்டு நிறைவை முன்னிட்டு, அப்போதைய மேயர் மைக்கேல் ப்ளூம்பெர்க் டிசம்பர் 4 ஆம் தேதி நியூயார்க் நகரில் "ஆல்வின் அய்லி தினம்" என்று அறிவித்தார், அப்போது ஆளுநர் டேவிட் பேட்டர்சன் நியூயார்க் மாநிலத்தின் சார்பாக இந்த அமைப்பை கௌரவித்தார்  

## ஆரம்ப ஆண்டுகளில்
அய்லி டெக்சாஸ் இன் ரோஜர் நகரில் பிறந்தார்.இவர் பிறந்த சமயத்தில் அங்கு இனவெறி கலவரங்கள் ஏற்பட்டு இருந்தன.மேலும் இனவெறி காரணத்தினால் இவர் முதன்மை சமூகத்திடம் தொடர்பு கொள்வதற்கு தடை விதிக்கப்பட்டார்.இவருக்கு மூன்று வயதாக இருந்தபோது இவரது தந்தை இவரது குடும்பத்தை விட்டு வெளியேறினார்.தப்பிப் பிழைப்பதற்காக இவர் பருத்தி வயல்களிலும் அங்கு உள்ள வீடுகளிலும் வேலை பார்க்க வேண்டிய சூழலுக்கு ஆளாகினர். அங்குள்ள ஒரு தேவாலயத்தில் தஞ்சம் புகுந்தார் இரவு நேரங்களில் நடைபெறும் நடன நிகழ்ச்சிகளை மறைந்திருந்து பார்ப்பது எழுதுவது போன்ற வேலைகளை தனது வாழ்நாள் முழுவதும் செய்தார்  

வேலை வாய்ப்புகளைத் தேடி, அய்லியின் தாய் 1941 இல் லாஸ் ஏஞ்சல்ஸுக்குப் புறப்பட்டார். இவர் ஒரு வருடம் கழித்து ஜார்ஜ் வாஷிங்டன் கார்வர் ஜூனியர் உயர்நிலைப் பள்ளியில் சேர்ந்தார், பின்னர் தாமஸ் ஜெபர்சன் உயர்நிலைப் பள்ளியில் பட்டம் பெற்றார். 1946 ஆம் ஆண்டில் லாஸ் ஏஞ்சல்ஸ் பில்ஹார்மோனிக் ஆடிட்டோரியத்தில் கேத்ரின் டன்ஹாம் டான்ஸ் கம்பெனி மற்றும் பாலே ரஸ்ஸே டி மான்டே கார்லோ ஆகியோர் நிகழ்ச்சியைக் கண்டபோது கச்சேரி நடனத்தில் தனது முதல் அனுபவத்தைப் பெற்றார். இது அவருக்குள் அறியப்படாத மகிழ்ச்சியைத் தூண்டியது, இருப்பினும் அவர் 1949 ஆம் ஆண்டு வரை அவரது வகுப்புத் தோழரும் நண்பருமான கார்மென் டி லாவல்லேட் அவரை லெஸ்டர் ஹார்டனின் மெல்ரோஸ் அவென்யூ பட மனை இழுத்துச் செல்லும் வரை நடனம் குறித்து பெரிதாக அக்கறை காட்டவில்லை.
# இராஜ் ரெட்டி

**தப்பால ராஜகோபால் "ராஜ்" ரெட்டி** (Dabbala Rajagopal "Raj" Reddy ) (பிறப்பு 13 ஜூன் 1937) இவர் ஒரு இந்திய-அமெரிக்க கணினி விஞ்ஞானி மற்றும் தூரிங்கு விருதை வென்றவர் ஆவார். செயற்கை நுண்ணறிவின் ஆரம்ப முன்னோடிகளில் ஒருவரான இவர் 50 ஆண்டுகளுக்கும் மேலாக ஸ்டான்போர்ட் மற்றும் கார்னகி மெல்லன் பல்கலைக் கழகத்தின் பீடத்தில் பணியாற்றியுள்ளார். கார்னகி மெலன் பல்கலைக்கழகத்தில் ரோபாட்டிக்ஸ் நிறுவனத்தின் நிறுவன இயக்குநராக இருந்தார். குறைந்த வருமானம், திறமையான, கிராமப்புற இளைஞர்களின் கல்வித் தேவைகளைப் பூர்த்தி செய்வதற்காக, இந்தியாவில் ராஜீவ் காந்தி அறிவு தொழில்நுட்ப பல்கலைக்கழகத்தை உருவாக்க உதவுவதில் இவர் முக்கியப் பங்கு வகித்தார். ஐதராபாத்தின் சர்வதேச தகவல் தொழில்நுட்ப நிறுவனத்தின் தலைவராகவும் உள்ளார். செயற்கை நுண்ணறிவுத் துறையில் பணியாற்றியதற்காக 1994 ஆம் ஆண்டில் கணினி அறிவியலில் மிக உயர்ந்த விருதான ஏசிஎம் தூரிங்கு விருதைப் பெற்ற ஆசிய வம்சாவளியைச் சேர்ந்த முதல் நபர் இவராவார்.  

## வாழ்க்கை
இராஜ் ரெட்டி பிரித்தானிய இந்தியாவின் சென்னை மாகணத்தில் சித்தூர் மாவட்டம் காட்டூரில் பிறந்தார். இவரது தந்தை சீனிவாசுலு ரெட்டி ஒரு விவசாயி, இவரது தாயார் பிட்சம்மா ஒரு இல்லத்தரசியாவார். இவர் தனது குடும்பத்தில் கல்லூரியில் சேர்ந்த முதல் உறுப்பினராக இருந்தார். கிண்டியில் உள்ள பொறியியல் கல்லூரியில் கட்டிடப் பொறியியல் துறையில் இளங்கலைப் பட்டம் பெற்றார். பின்னர் சென்னைப் பல்கலைக்கழகத்துடன் (இப்போது அண்ணா பல்கலைக்கழகம், சென்னை), 1958 இல் இணைந்தார். 1960 இல், ஆஸ்திரேலியா, நியூ சவுத் வேல்ஸ், பல்கலைக்கழகத்தில் எம்.டெக் பட்டம் பெற்றார். இவர் பி.எச்.டியும் முடித்தார். 1966 இல் ஸ்டான்போர்ட் பல்கலைக்கழகத்தில் கணினி அறிவியலில் பட்டம் பெற்றார்.  

## தொழில்
ரெட்டி கணினி அறிவியல் மற்றும் ரோபாட்டிக்ஸ் பல்கலைக்கழக பேராசிரியராகவும், கார்னிகி மெல்லன் பல்கலைக்கழகத்தின் கணினி அறிவியல் பள்ளியில் மொசா பிண்ட் நாசர் தலைவராகவும் உள்ளார். 1960 முதல், ஆஸ்திரேலியாவில் ஐ.பி.எம் நிறுவனத்திலும் பணியாற்றினார். இவர் 1966 முதல் 1969 வரை இசுடான்போர்ட் பல்கலைக்கழகத்தில் கணினி அறிவியல் உதவி பேராசிரியராக இருந்தார். இவர் 1969 இல் கணினி அறிவியலின் இணை பேராசிரியராக கார்னிகி மெல்லன் பலகலைக் கழத்தின் பீடத்தில் சேர்ந்தார். இவர் 1973 இல் முழு பேராசிரியராகவும், 1984 இல் பல்கலைக்கழக பேராசிரியராகவும் ஆனார்.  

1979 முதல் 1991 வரை ரோபோடிக்ஸ் தொழில் நிறுவனம் மற்றும் 1991 முதல் 1999 வரை கணினி அறிவியல் பள்ளியின் தலைவர் ஆவார். ஐதராபாத் சர்வதேச தகவல் தொழில்நுட்ப நிறுவனத்தின் ஆளும் குழுவின் தலைவராக உள்ளார் .  

ரெட்டி 1999 முதல் 2001 வரை குடியரசுத்தலைவரின் தகவல் தொழில்நுட்ப ஆலோசனைக் குழுவின் இணைத் தலைவராக இருந்தார் இவர் செயற்கை நுண்ணறிவுக்கான அமெரிக்க சங்கத்தின் நிறுவனர்களில் ஒருவராகவும் இருந்தார். 1987 முதல் 1989 வரை அதன் தலைவராக இருந்தார். இஸ்ரேலில் அமைதிக்கான பெரெஸ் மையத்தின் சர்வதேச ஆளுநர் குழுவில் பணியாற்றினார். அவர் அவசரநிலை மேலாண்மை மற்றும் ஆராய்ச்சி நிறுவனம் மற்றும் சுகாதார மேலாண்மை மற்றும் ஆராய்ச்சி நிறுவனம் ஆகியவற்றின் ஆளும் குழுக்களின் உறுப்பினராக பணியாற்றினார். இது இந்தியாவில் கிராமப்புற மக்களுக்கு செலவு குறைந்த சுகாதார பாதுகாப்பு வழங்க தொழில்நுட்பத்தால் இயக்கப்பட்ட தீர்வுகளைப் பயன்படுத்துகிறது.
# அமெரிக்க இலக்கியம்

**அமெரிக்க இலக்கியம்** (American literature**)** என்பது ஐக்கிய அமெரிக்கா மற்றும் அந்நாடு குடியேறிய நாடுகளில் எழுதப்பட்ட இலக்கியம் ஆகும். அமெரிக்கப் புரட்சிப் போருக்கு முன்பாக தற்போதைய அமெரிக்காவின் கிழக்குக் கடற்கரைப் பகுதிகளில் அமெரிக்க இலக்கியத்தின் ஆதிக்கம் அதிகம் காணப்பட்டது.  

இலக்கியப் புரட்சி காலத்தில் குறிப்பிடத்தக்க அரசியல் கட்டுரையாளர்களாக பெஞ்சமின் பிராங்கிளின், அலெக்சாண்டர் ஆமில்டன் ஆகியோர் அறியப்பட்டனர். மேலும் தாமஸ் பெய்னும் தாமஸ் ஜெபர்சனின் அமெரிக்க விடுதலைச் சாற்றுரை எனும் நூலின் மூலம் முக்கிய எழுத்தாளர்களில் ஒருவராக அறியப்பட்டார். 18 ஆம் நூற்றாண்டின் பிற்பகுதி மற்றும் 19 ஆம் நூற்றாண்டின் முற்பகுதியில் தேசத்தின் முதல் புதினம் வெளியானது. 1971 ஆம் ஆண்டில் வில்லியம் ஹில் பிரவுனின் தெ பவர் ஆஃப் சிம்பதி வெளியானது. இந்த புதினத்தில் உடன்பிறந்த இருவர் தங்களது உறவுநிலை தெரியாமல் காதலிப்பதனை அடிப்படையாகக் கொண்டிருக்கும்.  

தனித்துவமான அமெரிக்க இலக்கியம் மற்றும் கலாச்சாரத்தை உருவாக்கும் நோக்கத்துடன் பல இலக்கிய நபர்கள் தங்களின் படைப்புகளை வெளியிட்டனர். அதில் வாஷிங்டன் இர்விங் மற்றும் எட்கர் ஆலன் போ ஆகியோர் மிக முக்கியமான புதின எழுத்தாளர்கள் ஆவர். 1836 ஆம் ஆண்டில் ஆழ்நிலை சங்கம் எனபதனை ரால்ப் வால்டோ எமர்சன் உருவாக்கினார். இந்த இயக்கத்தால் ஈர்க்கப்பட்டு, ஹென்றி டேவிட் தூரோ வால்டன் என்பதனை எழுதினார்.இந்த நூல் தனித்துவம் , இயற்கை மற்றும் இரையொருமை வாத உந்துதல்கள் போன்றவற்றிற்காக தற்போது வரை எழுத்துலகில் கொ ண்டாடப்படுகிறது. வில்லியம் லாயிட் கேரிசன் மற்றும் ஹேரியட் பீச்சர் ஸ்டோவ் ஆகியோரின் புகழ்பெற்ற நாவலான அங்கிள் டாம்'ஸ் கேபினால் ஒழிப்பு வாதத்திற்கு ஊக்கமாய் அமைந்தது.  

### சிறு புனைகதை மற்றும் கவிதை
போருக்குப் பிந்தைய காலத்தில் சிறுகதைகள் மீண்டும் வளர்ச்சி பெறத் துவங்கியது. அதன் குறிப்பிடத் தகுந்த எழுத்தாளர்களில் ஒருவராக ஃபிளனெரி ஓ'கானர் அறியப்பட்டார். இவ் அரின் படைப்புகள் மத நம்பிக்கைகள் கொன்டனவாக அறியப்பட்டது. *எ குட் மேன் இஸ் ஹார்ட் டூ ஃபைன்ட் மற்றும் எவ்ரிதிங் தட் ரைசஸ் மஸ்ட் கவரெஜ் ஆகியவை மற்றும் 1952 ஆம் ஆண்டில் வெளியான ஒயிஸ் பிளட் மற்றும் 1960 ஆம் ஆண்டில் வெளியான தெ வயலண்ட் பியர் இட் அவே* ஆகிய இவரின் இரு புதினங்கள் குறிப்பிடத் தகுந்த படைப்பாகக் கருதப்படுகிறது. இந்தப் படைப்புகள் இவர் உண்மையினைத் தேடுதல் என்பதனை அடிப்படையாகக் கொண்டு எழுதப்பட்டிருக்கும். கேத்ரின் அன்னே போர்ட்டர், யூடோரா வெல்டி, ஜான் சீவர், ரேமண்ட் கார்வர், டோபியாஸ் வோல்ஃப் மற்றும் டொனால்ட் பார்தெல்ம் ஆகியோர் குறிப்பிடத்தகுந்தவர்கள் ஆவர். இலக்கியத்தில் ஆங்கில மொழியின் தாக்கம் தவிர்க்க இயலாத ஒன்றாக இருந்தது.  

## இலக்கியத்திற்கான நோபல் பரிசு பெற்ற அமெரிக்க எழுத்தாளர்கள்
1930: சிங்ளேர் லூயிஸ் (நாவலாசிரியர்) 1936: யூஜின் ஓ நீல் (நாடக ஆசிரியர்)  

1938: பெர்ல் எஸ். பக் (சுயசரிதை மற்றும் நாவலாசிரியர்) 1948: தாமஸ் ஸ்டியன்ஸ் எலியட் (கவிஞர் மற்றும் நாடக ஆசிரியர்)  

1949: வில்லியம் பால்க்னர் (நாவலாசிரியர்) 1954: ஏர்னஸ்ட் ஹெமிங்வே (நாவலாசிரியர்)  

1962: ஜான் ஸ்டீன்பெக் (நாவலாசிரியர்) 1976: சவுல் பெல்லோ (நாவலாசிரியர்)  

1978: ஐசக் பாஷெவிஸ் சிங்கர் (நாவலாசிரியர், இத்திஷ் மொழியில் எழுதினார்) 1987: ஜோசப் ப்ராட்ஸ்கி (கவிஞரும் கட்டுரையாளருமான இவர் ஆங்கிலம் மற்றும் ரஷ்ய மொழிகளில் எழுதினார்)  

1993: டோனி மாரிசன் (நாவலாசிரியர்) 2016: பாப் டிலான் (பாடலாசிரியர்)
# அஸ்டா நீல்சன்

**அசிடா சோபி அமலி நீல்சன்** (**Asta Sofie Amalie Nielsen** 11 செப்டம்பர் 1881&nbsp;– 24 மே 1972) ஒரு ஊமைத் திரைப்பட நடிகை ஆவார். 1910 ஆம் ஆண்டுகளில் மிகப் பிரபலமான நடிகைகளில் ஒருவராக இவர் அறியப்படுகிறார். முதல் சர்வதேச நடிகையாக அறியப்பட்டார்.  

1920 ஆம் ஆண் டில் பெர்லினில் சொந்தமாக படமனை ஒன்றினை நிறுவினார். பின்னர் செருமனியில் நாசிக்களின் எழுச்சியினைத் தொடர்ந்து இவர் 1937 ஆம் ஆண்டில் மீண்டும் இவர் டென்மார்க் சென்றார்.  

## ஆரம்ப வாழ்க்கை
அசிடா சோபி அமலி நீல்சன் பிறந்தார் தென்மார்க்கு, கோப் பென்காமில் உள்ள வெசுதர்புரோவில் 11 செப்டம்பர் 1881 இல் பிறந்தார். இவரின் தந்தை ஓர் கொல்லர் ஆவார். இவரின் தாய் துணிகளைத் துவைக்கும் பணிகளைச் செய்து வந்தார். இவரின் பெற்றோருக்குப் போதிய அளவு பணிகள் கிடைக்காததால் இவரின் குடும்பம் அடிக்கடி பல ஊர்களுக்குச் செல்ல வேண்டியிருந்தது. இவர்கள் சுவீடனில் உள்ள மால்மோவில் சில ஆண்டுகாலம் தங்கிருந்தனர். அங்கு இவரின் தந்தை சோள அரவை ஆலையில் பணிபுரிந்தார். பின் இவரது தந்தை வேலை இழந்தபின்னர் இவர்கள் கோபென்ககென்னிற்கு சென்றனர்.இவரின் பதினான்காம் வயதில் இவரின் தந்தை இறந்தார். தனது 18 ஆம் வயதில் இவர் *ராயல் டேனிசு தியேட்டர்* எனும் நாடகப் பள்ளியில் இவர் சேர்ந்தார். அந்த சமயத்தில் பீட்டர் செர்ன்ட்ராஃப் என்பவரது நடிப்புத் திற்னை கூர்ந்து கவனித்தார். தனது 21 ஆம் வயதில் 1901 ஆம் ஆண்டில் இவர் செசுடா எனும் மகளைப் பெற்றார். ஆனால் அதன் தந்தை யார் என்று கூறவில்லை. தனது தாய் மற்றும் மூத்த சகோதரிகளின் உதவியோடு இவர் தனது மகளை வளர்த்தார்.  

நீல்சன் நாடகப் பள்ளியில் 1902 ஆம் ஆண்டில் பட்டம் பெற்றார் . அடுத்த மூன்று ஆண்டுகள் இவர் டக்மர் நாடகத் திரையரங்கில் பணி புரிந்தார்.பின்னர் 1905 முதல் 1907 ஆம் ஆண்டுகள் வரை இவர் நார்வே மற்றும் சுவீடன் ஆகிய நாடுகளுக்கு *டி ஓட்டே அண்ட் தெ பீட்டர் செசுட்ரப் நிறுவனம்* சார்பாக சென்றார். பின்னர் 1907 ஆம் ஆண்டு முதல் 1910 ஆம் ஆண்டு வரை இவர் *டெட் நி தியேட்டரில் பணிபுரிந்தார்.அம்க்கு* பணிபுரிந்த சமயங்களில் மேடி நடிகையாகத் தோன்றினார். தற்போது வரை இவரின் நடிப்பு அங்கு பரவலாக அறியப்படுகிறது.  

## உறவுகள் மற்றும் இறப்பு
நீல்சன் நான்கு நபர்களிடம் நீண்ட கால உறவு முறைகளில் இருந்தார். அதில் இருமுறை விவாகரத்து பெற்றார் . 1912 ஆம் ஆண்டில் டேனிசு மொழி இயக்குநரான ஐபன் காட் என்பவரைத் திருமணம் செய்தார். இவருடன் இணைந்து 1911 ஆம் ஆண்டில் செருமனியில் சொந்தமாக படமனை ஒன்றினை நிறுவினர்.1919 ஆம் ஆண்டில் இவர்கள் விவாகரத்துப் பெற்றனர். பின்னர் இவர் சுவீடன் நாட்டினைச் சேர்ந்த கப்பல் கட்டும் நிறுனத்தின் நிறுவனரான ஃபிரட்டி விண்ட்கார்த் என்பவரைத் திருமணம் செய்தார். ஆனால் இந்தத் திருமண வாழ்க்கை மிகக் குறுகிய காலத்திலேயே முடிவுக்கு வந்தது. 1920 ஆம் ஆண்டில் இந்தத் தம்பதி விவாகரத்துப் பெற்றனர். பின்பு உருசிய நடிகரான கிரிகோரி சமரா என்பவர் மீது காதல் கொண்டார். இவர்கள் 1923 ஆம் ஆண்டு முதல் 130 ஆம் ஆண்டு வரை இணைந்திருந்தனர். 1960 ஆம் ஆண்டுகளில் கிறிட்டியன் தீதே என்பவருடன் உறவுநிலையில் இருந்தார். தனது 88 ஆம் வயதில் 77 வயது ஆன திதேவினைத் திருமணம் செய்தார். தனது 90 ஆம் வயதில் மே 25, 1972 இல் இவர் இறந்தார்.
# பாப் ஃபாஸ்

**ராபர்ட் லூயிஸ் ஃபாஸ்** (Robert Louis Fosse ஜூன் 23, 1927 &nbsp; - செப்டம்பர் 23, 1987) ஓர் அமெரிக்க நடனக் கலைஞர், இசை-நாடக நடன இயக்குநர் மற்றும் நாடக மற்றும் திரைப்பட இயக்குநர் ஆவார் . இவர் மேடை மற்றும் திரைப்படங்களில் இசை படைப்புகளை இயக்கம் மற்றும் நடன அமைப்பாளராகவும் பணிபுரிந்தார். அதில் 1954 ஆம் ஆண்டில் நடன அமைப்பாளராகப் பணிபுரிந்த *தி பைஜாமா கேம்* மற்றும் 1975 இல் *வெளியான சிகாகோ* மற்றும் 1972 இல் வெளியான *காபரேட்* ஆகிய திரைப்படங்கள் குறிப்பிடத் தகுந்தன ஆகும்.  

1973 ஆம் ஆண்டில் இவர் ஆஸ்கார், எம்மி மற்றும் டோனி ஆகிய விருதுகளை வென்றார். ஒரே ஆண்டில் இந்த மூன்று விருதுகளையும் வென்ற ஒரே நபர் இவர்தான் .இவர் நான்கு முறை அகாதமி விருதுக்கு பரிந்துரை செய்யப்பட்டார்.காபரெட் திரைப்படத்திற்காக சிறந்த இயக்குநருக்கான அகாதமி விருதினை வென்றார். இவர் எட்டு முறை டோனி விருதினை வென்று சாதனை படைத்துள்ளார். இதில் ஏழு முறை நடன அமைப்பாளருக்காகவும் ஒரு முரை பிபின் திரைப்படத்தினை இயக்கியதற்காகவும் பெற்றுள்ளார்.  

## ஆரம்பகால வாழ்க்கை
சூன் 23, 1927 இல் சிகாகோ, இலினொயில் இவர் பிறந்தார். இவரின் தந்தை சிரில் கே, ஃபாஸ் நார்வேஜியன் அமெரிக்கர் ஆவார். இவர் விற்பனையாளராக தி ஹெர்ஷே நிறுவனத்தில் பணியாற்றினார். இவரின் தாய் சாரா அலைஸ் ஃபாஸ் ஆவார். ஆறு குழந்தைகளில் இவர் ஐந்தாவது குழந்தையாகப் பிறந்தார்.  

இவருக்கு 13 வயதாக இருந்தபோது, சிகாகோவில் சார்லஸ் கிராஸுடன் தொழில் ரீதியாக நடைபெற்ற *தி ரிஃப் பிரதர்ஸ்* என்ற நடன நிகழ்ச்சியில் கலந்துகொண்டார்.  

### திரைப்படம்
1957 ஆம் ஆண்டில் டோரிஸ் டே நடித்த *தி பைஜாமா* *கேமின்* திரைப்பட பதிப்பிற்கு இவர் நடன இயக்குநராகப் பணியாற்றினார். அடுத்த ஆண்டில் *டாம் யன்கீசின்* திரைப்பட பதிப்பிலும் இவர் நடன இயக்குநராகப் பணியாற்றினார்.  

இவர் ஐந்து திரைப்படங்களை இயக்கியுள்ளார். 1969 ஆம் ஆண்டில் ஷெர்லி மெக்லைன் நடிப்பில் வெளியான *ஸ்வீட் சேரிட்டி* இவரது முதல் திரைப்படம் ஆகும்.  

அவரது இரண்டாவது படம், *காபரேட்* (1972), சிறந்த இயக்குநர் உட்பட எட்டு அகாதமி விருதுகளை வென்றது. மார்லன் பிராண்டோ நடித்த *தி காட்பாதர் திரைப்படத்தினை* இயக்கிய பிரான்சிஸ் ஃபோர்டு கொப்போலா இந்த பிரிவில் இருந்தார் என்பது குறிப்பிடத்தக்கது. லிசா மின்னெல்லி மற்றும் ஜோயல் கிரே இருவரும் *காபரேட்டில்* நடித்ததற்காக ஆஸ்கார் விருதை வென்றனர். 1974 இவர் இயக்கத்தில் வெளியான *லென்னி* திரைப்படம் வரைகலை பற்றிய சுயசரிதை திரைப்படம் ஆகும்.இதில் டஸ்டின் ஹாஃப்மன் நடித்திருந்தார். இந்த படம் சிறந்த படம் மற்றும் சிறந்த இயக்குனருக்கான அகாதமி விருதுகளுக்கு பரிந்துரைக்கப்பட்டது.  

## விருதுகள் மற்றும் பரிந்துரைகள்
1973 ஆம் ஆண்டில் இவர் ஆஸ்கார், எம்மி மற்றும் டோனி ஆகிய விருதுகளை வென்றார். ஒரே ஆண்டில் இந்த மூன்று விருதுகளையும் வென்ற ஒரே நபர் இவர்தான் .இவர் நான்கு முறை அகாதமி விருதுக்கு பரிந்துரை செய்யப்பட்டார்.காபரெட் திரைப்படத்திற்காக சிறந்த இயக்குநருக்கான அகாதமி விருதினை வென்றார்.
# நரேஷ் தெரகான்

**நரேஷ் தெரகான்** (Naresh Trehan) இவர் ஓர் இந்திய இருதய மற்றும் இருதய அறுவை சிகிச்சை நிபுணர் ஆவார். இந்தியாவின் லக்னோவில் உள்ள கிங் ஜார்ஜ் மருத்துவக் கல்லூரியில் பட்டம் பெற்ற பிறகு, 1971 முதல் 1988 வரை அமெரிக்காவின் நியூயார்க் பல்கலைக்கழக மருத்துவ மையமான மன்ஹாட்டனில் பயிற்சி பெற்றார். இந்தியா திரும்பிய இவர் எஸ்கார்ட்ஸ் இருதய நிருவனம் மற்றும் ஆராய்ச்சி மையத்தைத் தொடங்கினார். இவர் மெடந்தா மருத்துவ நகரத்தின் தலைவர், நிர்வாக இயக்குநர் மற்றும் தலைமை இருதய அறுவை சிகிச்சை நிபுணராக பணியாற்றுகிறார். 1991 முதல் இந்தியக் குடியரசுத் தலைவர் விருதுகளான பத்மசிறீ, பத்ம பூசண், உள்ளிட்ட ஏராளமான விருதுகளை பெற்றுள்ளார். மேலும், லால் பகதூர் சாஸ்திரி தேசிய விருது மற்றும் மருத்துவர் பி. சி.ராய் விருது போன்ற விருதுகளையும் பெற்றுள்ளார்..  

## கல்வி மற்றும் தொழில்
1963 ஆம் ஆண்டில் மருத்துவர் தெரகான் லக்னோவில் உள்ள கிங் ஜார்ஜ் மருத்துவக் கல்லூரியில் மருத்துவம் பயில அனுமதி பெற்றார். நவம்பர் 1969 இல் இவர் அமெரிக்காவுக்குச் சென்று பிலடெல்பியாவில் உள்ள தாமஸ் ஜெபர்சன் பல்கலைக்கழக மருத்துவமனையில் முதல் ஆண்டு குடியிருப்பாளராக ஆனார்.  

1988 ஆம் ஆண்டில் தில்லியின் ஓக்லா சாலையில் திறக்கப்பட்ட எஸ்கார்ட்ஸ் இருதய நிறுவன மற்றும் ஆராய்ச்சி மையத்தின் நிறுவனராகவும், நிர்வாக இயக்குநராகவும் மற்றும் தலைமை இருதய அறுவை சிகிச்சை நிபுணராகவும் இருக்கிறார். தற்போது, தெரகான் 2009 இல் அரியானாவின் குர்கானில் உள்ள மிகப்பெரிய சிறப்பு பல்நோக்கு மருத்துவமனைகளில் ஒன்றான மெடந்தா - மருத்துவ நிறுவனத்தின் தலைவராக உள்ளார். நிறுவப்பட்ட குறைவாக துளையிடும் இருதய அறுவை சிகிச்சைக்கான சர்வதேச சங்கத்தின் தலைவராக இருந்துள்ளார்.  

உலகளாவிய சுகாதார நிறுவனத்தின் தலைவராக, தற்போது மெடிசிட்டி என குறிப்பிடப்படும் இந்தியாவின் குர்கானில் ஒரு ஒருங்கிணைந்த சுகாதார பராமரிப்பு வசதியைக் கட்டுவதை தெரகான் மேற்பார்வையிடுகிறார். மெடிசிட்டி 43 ஏக்கர் (170,000 மீ 2) நிலத்தில் பரவியுள்ளது. சீமென்ஸ் மற்றும் பிற நிதி பங்காளிகளுடன் ஒத்துழைத்து, மெடிசிட்டி நவீன மருத்துவத்தை பாரம்பரிய மருத்துவம் மற்றும் முழுமையான சிகிச்சைகளுடன் இணைப்பதை நோக்கமாகக் கொண்டுள்ளது.  

## சுயசரிதை
இவரது தாயார் ஒரு மகளிர் மருத்துவ நிபுணராவார். இவரது தந்தை ஒரு கண், காது மற்றும் மூக்குத் தொண்டை நிபுணர் ஆவார், இவர்கள் இருவரும் இந்தியாவைப் பிரிக்கும் வரை பைசாலாபாத்தில் பயிற்சி பெற்றனர். இந்தியப் பிரிப்பு வரை இவரது குடும்பம் ஸ்ரீ ஹர்கோவிந்த்பூர், படாலாவைச் சேர்ந்தது இவர் இடது கை வழக்கத்துடன் பிறந்தார், ஆனால் அவமையாதை காரணமாக, இவரது இந்தி ஆசிரியர் இவரது இடது கையை உடைத்து தெரகானை வலது கையால் எழுதும்படி கட்டாயப்படுத்தினார். ஒரு பத்திரிகையாளரும் எழுத்தாளருமான மது என்பவரை 1969 செப்டம்பரில் திருமணம் செய்துகொண்டு இருவரும் நவம்பரில் அமெரிக்கா சென்றனர். இவருக்கு இரண்டு மகள்கள் உள்ளனர்.  

## மரியாதைகள்

2001 ஆம் ஆண்டில் இருதய மருத்துவத் துறையில் சிறப்பான சேவையை அங்கீகரிப்பதற்காக இந்தியக் குடியரசுத் தலைவரின் பத்ம பூசண் விருது வழங்கப்பட்டது.  
1991 ஆம் ஆண்டில் அறுவை சிகிச்சை துறையில் சிறப்பான சேவையை அங்கீகரிப்பதற்காக இந்தியக் குடியரசுத்தலைவரின் பத்மசிறீ வழங்கப்பட்டது.  
மருத்துவர் பி. சி. ராய் விருது 2002 ஆம் ஆண்டில் இந்திய மருத்துவ கழகத்திடமிருந்து பெற்றார்.  
இந்தியா டுடே பத்திரிகை 2017 பட்டியலில் இந்தியாவின் 50 சக்திவாய்ந்த நபர்களில் # 35 வது இடத்தைப் இவருக்கு வழங்கியது.
# ஜார்ஜ் ஹெட்லி

**ஜார்ஜ் அல்போன்சோ ஹெட்லி** (George Alphonso Headley 30 மே 1909 - 30 நவம்பர் 1983) ஒரு மேற்கு இந்தியத் தீவுகள் துடுப்பாட்ட அணியின் வீரர் ஆவார். அவர் 22 தேர்வுத் துடுப்பாட்டப் டெஸ்ட் போட்டிகளில் விளையாடினார். இரண்டாம் உலகப் போருக்கு முன்பு. மேற்கிந்தியத் தீவுகளுக்காக விளையாடிய சிறந்த மட்டையாளர்களில் ஒருவராகவும், அனைத்துக் காலத்திற்குமான மிகச் சிறந்த துடுப்பாட்ட வீரர்களில் ஒருவராகவும் கருதப்படும் ஹெட்லி ஜமைக்காவையும் பிரதிநிதித்துவப்படுத்தி இங்கிலாந்தில் தொழில்முறை துடுப்பாட்ட சங்கங்களில் விளையாடியுள்ளார்.இவரது சமயத்தில் பலம் இழந்த மேற்கிந்தியத் தீவுகள் அணியாக இருந்தது. அதனால் இவரின் மீது அதிக பொறுப்பு இருந்தது. அவர் மூன்றாம் இடத்தில் மட்டையாடினார், தேர்வுத் துடுப்பாட்டத்தில் 2,190 ஓட்டங்களை எடுத்துள்ளார். அவரது மட்டையாட்ட சராசரி 60.83 ஆகும்.மேலும் முதல் தரத் துடுப்பாட்டப் போட்டிகளில் 9,921 ஓட்டங்களை 69.86 எனும் சராசரியில் எடுத்துள்ளார். 1934 ஆம் ஆண்டில் ஆண்டின் சிறந்த விசுடன் துடுப்பாட்ட வீரராகத் தேர்வானார்.  

## ஆரம்ப கால வாழ்க்கை
ஹெட்லி 1909 மே 30 அன்று பனாமாவின் கொலனில் பிறந்தார்.டிகோர்சி ஹெட்லி மற்றும் ஐரீன் ராபர்ட்ஸ் ஆகியோரின் மகனாகப் பிறந்தார். ஹெட்லியின் பெற்றோர் இருவரும் பனாமாவைச் சேர்ந்தவர்கள் அல்ல. அவரது தந்தை பார்படோஸையும் அவரது தாயார் ஜமைக்காவையும் சேர்ந்தவர்கள். அதே நேரத்தில் பனாமா கால்வாய் கட்டுமானத்தில் டிகோர்சி பணிபுரிந்தார். ஹெட்லிக்கு ஐந்து வயதாக இருந்தபோது, கால்வாய் பணி முடிந்தது, மேலும் இவரது குடும்பம் மேலும் வேலை தேடி கியூபாவுக்குச் சென்றது. 1919 ஆம் ஆண்டில், தனது மகனால் ஸ்பானிஷ் பேசப்படுவதைப் பற்றி கவலைப்பட்ட ஹெட்லியின் தாய் அவரை ஜமைக்காவிற்கு அழைத்துச் சென்றார், இதனால் அவருக்கு ஆங்கிலம் பேசும் பள்ளியில் கல்வி கற்க முடியும் எனக் கருதினார்.  

ஹெட்லி தனது தாயின் மைத்துனர் திருமதி கிளாரன்ஸ் ஸ்மித்துடன், கிங்ஸ்டனின் ரே டவுனில் குடிபெயர்ந்தார். 1933 இல் இறக்கும் வரை அவருடன் இருந்தார். அவரது தாயார் கியூபாவுக்குத் திரும்பினார். இருந்தபோதிலும் தனது மகனுடன் தொடர்ந்து கடிதங்களைப் பரிமாறிக் கொண்டார். அவர் கலபார் தொடக்கப்பள்ளியில் பயின்றார், அங்கு அவர் பள்ளி துடுப்பாட்ட அணிக்காக இழப்புக் கவனிப்பாளராக விளையாடினார். பின்னர், கிங்ஸ்டன் உயர்நிலைப் பள்ளியில் தனது கல்வியைத் தொடர்ந்தார். உள்ளூர் கிராபோல் பூங்காவில் நடந்த ஒரு நாள் துடுப்பாட்டப் போட்டிகளில் பங்கேற்ற ஹெட்லி உள்ளூர் மக்களின் கவனத்தை ஈர்க்கத் தொடங்கினார், மற்றும் 16 வயதில், அவர் ரெய்டவுன் துடுப்பாட்ட சங்கத்ஹில் சேர்ந்தார். 1925 ஆம் ஆண்டில் அவர் தனது முதல் நூறு ஓட்டங்களை அடித்தார். க்ளோவெல்லிக்கு எதிரான ரெய்டவுனுக்கான போட்டியில் மூன்றாவது வீரராக மட்டையாடினார்.  

பள்ளியை விட்டு வெளியேறியதும், ஹெட்லி ஒரு மாஜிஸ்திரேட் நீதிமன்றத்தில் தற்காலிக எழுத்தராக நியமிக்கப்பட்டார். இது 1926 ஆம் ஆண்டில் செயின்ட் ஆண்ட்ரூசின் காவல் துறை அணி தரப்பில் ஒரு துடுப்பாட்டப் போட்டியில் விளையாட அவருக்கு உதவியது. இவரது சிறப்பான ஆட்டத் திறனால் ஈர்க்கப்பட்ட யமைக்காஅ அணி நிர்வாகம் இவரை விளையாட அழைத்தது.ஆனால் இவரது வேலையின் காரணமாக இவரால் பங்கேற்க இயலவில்லை. அதனால் 1927 ஆம் ஆண்டில் லயனல் டென்னிசனின் இங்கிலாந்துத் துடுப்பாட்ட அணிக்கு எதிரான் இவரை கருத்தில் கொள்ளவில்லை.
# சர்தாரா சிங் ஜோல்

**சர்தாரா சிங் ஜோல்** (Sardara Singh Johl) (பிறப்பு 1928) இவர் ஒரு இந்திய விவசாய பொருளாதார நிபுணரும், எழுத்தாளர், அரசியல்வாதி மற்றும் பஞ்சாப் மத்திய பல்கலைக்கழகத்தின் முதல்வருமாவார். இந்திய வேளாண் ஆராய்ச்சி அமைப்பின் வேளாண் பொருளாதாரத்தின் முன்னாள் தேசிய பேராசிரியரான இவர் பஞ்சாபி பல்கலைக்கழகம் மற்றும் பஞ்சாப் வேளாண் பல்கலைக்கழகத்தின் துணைவேந்தராக பல்வேறு பதவிகளில் பணியாற்றினார். இந்திய அரசு அமைத்த விவசாய செலவுகள் மற்றும் விலைகளுக்கான ஆணையத்தின் தலைவராக இருந்தார். இந்திய ரிசர்வ் வங்கியின் மத்திய ஆளுநர் குழுவின் முன்னாள் இயக்குநராகவும், உணவு மற்றும் வேளாண்மை அமைப்பு, உலக வங்கி மற்றும் மேற்கு ஆசியாவிற்கான ஐக்கிய நாடுகளின் பொருளாதார மற்றும் சமூக ஆணையம் போன்ற சர்வதேச அமைப்புகளின் முன்னாள் ஆலோசகராகவும் உள்ளார்]] . வேளாண்மை மற்றும் வேளாண் கல்விக்கு இவர் செய்த பங்களிப்புகளுக்காக 2004 ஆம் ஆண்டில் இந்திய அரசு மூன்றாவது மிக உயர்ந்த குடிமக்கள் விருதான பத்ம பூசண் இவருக்கு வழங்கியது.  

## சுயசரிதை
சர்தாரா சிங் ஜோல் 1928 பிப்ரவரி 8 ஆம் தேதி ஒரு விவசாயக் குடும்பத்தில் பிரித்தானிய இந்தியாவில் பைசலாபாத்தில் (அன்றைய பாக்கித்தானில் இலாயல்பூர்) எஸ். பூட்டா சிங் என்பவருக்குப் பிறந்தார் உள்ளூர் கிராம பள்ளியில் தனது ஆரம்ப பள்ளிப்படிப்பை முடித்தார். அதே ஆண்டில் பஞ்சாபின் மலைப்பாங்கான பகுதிகளில் விவசாயம் மற்றும் கிராமப்புற வளர்ச்சியில் தனது வாழ்க்கையைத் தொடங்கினார். அங்கு பஞ்சாப் வேளாண் பல்கலைக்கழகத்தில் உதவி பேராசிரியராக சேருவதற்கு முன்பு எட்டு ஆண்டுகள் பணியாற்றினார். 1965 இல் சமூகவியல் பேராசிரியர் மற்றும் பொருளாதாரத் துறைத் தலைவர் பதவியில் இருந்தார்.  

ஜோல் பல குறிப்பிடத்தக்க கல்வி பதவிகளை வகித்தார்; இவர் பஞ்சாப் பல்கலைக்கழகத்தின் துணைவேந்தராக இருந்தார்   பஞ்சாப் வேளாண்மை பல்கலைக்கழகம் மற்றும் அரியானா விவசாய பல்கலைக்கழகத்தின் முதல்வராக பணிபுரிந்தார். 2012 இல் பஞ்சாப் மத்திய பல்கலைக்கழகத்தின், முதல் முதல்வரகராக இருந்தார். பஞ்சாப் அரசாங்கத்தின் *வேளாண் கொள்கை தொடர்பான ஆலோசனைக் குழுவின்* தலைவராக இருந்த காலத்தில், மாநிலத்தின் கோதுமை மற்றும் நெல் விவசாயிகளுக்கு பயிர் சுழற்சி மற்றும் பல்வகைப்படுத்தலை முன்மொழிந்தார், மாற்று பயிர்களுக்கு மாறுவதற்கு விவசாய சமூகத்திற்கு மானியங்களை அறிமுகப்படுத்துவதன் மூலம், *ஜான் திட்டம்* என்று பிரபலமாக அறியப்படுகிறது. பஞ்சாப் அரசாங்கத்தின் நான்கு வெவ்வேறு மத்திய அரசுகளின் குத்தகைக் காலத்தில் பொருளாதார ஆலோசனைக் குழுவின் உறுப்பினராகவும், தமிழக அரசு, குஜராத் அரசு, இலங்கை அரசு, உணவு மற்றும் வேளாண் அமைப்பு, உலக வங்கி மற்றும் ஐக்கிய நாடுகளின் பொருளாதார மற்றும் மேற்கு ஆசியாவிற்கான சமூக ஆணையத்தின் ஆலோசகராகவும் பணியாற்றினார். இவர் சர்வதேச பொருளாதார வல்லுநர்கள் சங்கம், இந்திய வேளாண் பொருளாதார சங்கம், வேளாண் பொருளாதார ஆராய்ச்சி சங்கம், வேளாண் சந்தைப்படுத்தல் இந்திய சங்கம் மற்றும் பஞ்சாப் சாகித்திய அகாதமி ஆகியவற்றின் முன்னாள் தலைவரும் ஆவார். சமூக-அரசியல் கருத்துகளில் குரல் கொடுப்பதற்காக அறியப்படுகிறார்.
# ஜேன் ஃபோண்டா


**ஜேன் சீமோர் ஃபோண்டா** (ஆங்கிலம்: Jane Seymour Fonda பிறப்பு: டிசம்பர் 21, 1937) ஒரு அமெரிக்க நடிகை, அரசியல் ஆர்வலர் மற்றும் முன்னாள் விளம்பர மாதிரி ஆவார். இரண்டு அகாதமி விருதுகள், இரண்டு பிரித்தானிய அகாடமி திரைப்பட விருதுகள், ஏழு கோல்டன் குளோப் விருதுகள், பிரைம் டைம் எம்மி விருது, ஏ.எஃப்.ஐ வாழ்க்கை சாதனை விருது மற்றும் கௌரவ கோல்டன் லயன் உள்ளிட்ட பல்வேறு பாராட்டுகளைப் பெற்றுள்ளார்.  

நடிகர் ஹென்றி ஃபோண்டா மற்றும் சமூகவாதியான பிரான்சிஸ் ஃபோர்டு சீமோர் ஆகிய தம்பதியினருக்கு பிறந்த ஃபோண்டா, 1960 ஆம் ஆண்டு பிராடுவே அரங்கு நாடகமான *தேர் வாஸ் எ லிட்டில் கேர்ள்* மூலம் நடிகராக அறிமுகமானார். இதில் நடித்ததற்காக இவர் சிறந்த நாடக நடிகைக்கான டோனி விருதுக்கு பரிந்துரைக்கப்பட்டார். மேலும் அதே ஆண்டின் பிற்பகுதியில் காதல் நகைச்சுவைத் திரைப்படமான *டால் ஸ்டோரி* எனும் திரைப்படத்தில் அறிமுகமானார். 1962 ஆம் ஆண்டில் *பீரியட் ஆஃப் அட்ஜஸ்ட்மென்ட்* 1963 ஆம் ஆண்டில் *சண்டே இன் நியூயார்க்* 1965 இல் *கேட் பல்லூ* 1967 ஆம் ஆண்டில் *பேர்ஃபுட் இன் தெ பார்க்* மற்றும் 1968 ஆம் ஆண்டில் வெளியான *பார்பரெல்லா* போன்ற திரைப் படங்களில் இவர் நடித்ததன் மூலம் பரவலாக அறியப்பட்டார். இவரது முதல் கணவர் ரோஜர் வாடிம் ஓர் இயக்குநர் ஆவார். இவர் மொத்தமாக ஏழு முறை அகாதமி விருதுக்கு பரிந்துரைக்கப்பட்டுள்ளார். 1969 ஆம் ஆண்டில் வெளியான *தே சூட்ஸ் ஹார்சஸ் டோட் தே என்ற திரைப்படத்திற்காக* முதல் முறையாக பரிந்துரை செய்யப்பட்டார்*.* மேலும் 1970 ஆம் ஆண்டில் வெளியான க்ளூட் மற்றும் *கம்மிங் ஹோம்* (1978) ஆகிய திரைப்படங்களில் நடித்ததற்காக இரண்டு முறை சிறந்த நடிகைக்கான ஆஸ்கார் விருதுகளை வென்றார். அவரது மற்ற பரிந்துரைகள் *ஜூலியா* (1977), *தி சீனா சிண்ட்ரோம்* (1979), *ஆன் கோல்டன் பாண்ட்* (1981), மற்றும் *தி மார்னிங் ஆஃப்டர்* (1986). *ஃபன் வித் டிக் அண்ட் ஜேன்* (1977), *கலிபோர்னியா சூட்* (1978), *தி எலக்ட்ரிக் ஹார்ஸ்மேன்* (1979), மற்றும் *9 டூ 5* (1980) போன்ற திரைப்பங்களில் நடித்ததற்காகவும் இவர் விருதுக்கு பரிந்துரை செய்யப்பட்டார்.மேலும் இந்தத் திரைப்படங்கள் வணிக ரீதியாகவும் வெற்றி பெற்றது. 1984 ஆம் ஆண்டில் தெ டால்மேக்கர் எனும் தொலைக்காட்சி நிகழ்ச்சியில் கலந்துகொண்டதற்காக இவருக்கு பிரைம் டைம் எம்மி விருது வழங்கப்பட்டது.  

1982 ஆம் ஆண்டில், அவர் தனது முதல் உடற்பயிற்சி நிகழ்படமான *ஜேன் ஃபோண்டாவின் ஒர்க்அவுட் என்பதனை வெளியிட்டார்*. இது அதிகம் விற்பனையாகி சாதனை படைத்தது. அடுத்த 13 ஆண்டுகளில் இவர் 22 நிகழ்படங்களை வெளியிட்டுள்ளார். இந்த நிகழ்படங்கள் மொத்தமாக 17 மில்லியன் பிரதிகள் விற்பனையாகின. தனது இரண்டாவது கணவர் டாம் ஹேடனிடமிருந்து விவாகரத்து பெற்ற அவர், 1991 ஆம் ஆண்டில் பில்லியனர் டெட் டேர்னரை மணந்தார் . 1990 ஆம் ஆண்டில் வெளியான *ஸ்டான்லி & ஐரிஸ்* திரைப்படம் வணிக ரீதியாக வெற்றி பெறவில்லை. இதன் பிறகு நடிப்பில் இருந்து ஓய்வு பெற்றார்.
# பெர்னார்டோ பெர்டோலூசி

**பெர்னார்டோ பெர்டோலுசி** ( Bernardo Bertolucci (; 16 மார்ச் 1941 - 26 நவம்பர் 2018) ஓர் இத்தாலிய இயக்குநர் மற்றும் திரைக்கதை எழுத்தாளர் ஆவார். *தி கன்ஃபார்மிஸ்ட்*, *பாரிஸில் லாஸ்ட் டேங்கோ*, *1900*, *தி லாஸ்ட் எம்பரர்* (இந்தத் திரைபப்டத்திற்காக இவர் சிறந்த இயக்குனருக்கான அகாடமி விருதையும் சிறந்த தழுவல் திரைக்கதைக்கான அகாதமி விருதையும் வென்றார். ), *த ஷெல்டரிங் ஸ்கை*, *லிட்டில் புத்தர்*, *ஸ்டீலிங் பியூட்டி* மற்றும் *ட்ரீமர்ஸ்* ஆகியன இவரது திரைப்படங்களில் மிகவும் முக்கியமானது ஆகும்.  

இவரது படைப்புகளை அங்கீகரிக்கும் விதமாக, 2011 கேன்ஸ் திரைப்பட விழாவின் தொடக்க விழாவில் கௌரவ பாம் டி ஓர் விருது இவருக்கு வழங்கப்பட்டது.  

1979 ஆம் ஆண்டில் திரைக்கதை எழுத்தாளர் கிளேர் பெப்லோவை திருமணம் செய்தார். 2018 இல் இவர் இறக்கும் வரை இவருடன் இணைந்து வாழ்ந்தார்.  

## ஆரம்பகால வாழ்க்கை
பெர்டோலூசி இத்தாலிய நகரமான பார்மாவில், எமிலியா-ரோமாஞா பகுதியில் பிறந்தார்.இவரின் தந்தை நினெட்டா (ஜியோவானார்டி) ஆசிரியர் மற்றும் கவிஞர், புகழ்பெற்ற கலை வரலாற்றாசிரியர், மானுடவியலாளர் மற்றும் திரைப்பட விமர்சகர் ஆவார் . இவரது தாய் அட்லியோ பெர்டோலூசி ஆகியோரின் மூத்த மகன் ஆவார். இவரது தாய் ஆஸ்திரேலியாவில், ஒரு இத்தாலிய தந்தை மற்றும் ஒரு ஐரிஷ் தாய்க்கு பிறந்தார். கலைஞர்கள் நிறைந்த சூழலில் வளர்க்கப்பட்ட பெர்டோலூசி தனது பதினைந்து வயதில் எழுதத் தொடங்கினார். தனது முதல் நூலிற்காக *பிரீமியோ வயரெஜியோ* உட்பட பல சிறப்புவாய்ந்த இலக்கிய பரிசுகளைப் பெற்றார்.இத்தாலிய திரைப்படத் தயாரிப்பாளர் பியர் பாவ்லோ பசோலினி இவரின் முதல் புதினத்தினை வெளியிட உதவினார்.  

பெர்டோலூசிக்கு கியூசெப் (27 பிப்ரவரி 1947 - 16 ஜூன் 2012) எனும் ஒரு சகோதரர் இருந்தார். இவர் நாடக இயக்குநரும் நாடக ஆசிரியரும் ஆவார். திரைப்படத் தயாரிப்பாளர் ஜியோவானி பெர்டோலுசி (24 ஜூன் 1940 - 17 பிப்ரவரி 2005) இவரது உறவினர் ஆவார். இவருடன் இணைந்து பல படங்களில் பணியாற்றியுள்ளார்.  

## அரசியல் மற்றும் தனிப்பட்ட நம்பிக்கைகள்
பெர்டோலுசி ஒரு இறைமறுப்பாளர் ஆவார்.  

பெர்டோலுசியின் படங்கள் பெரும்பாலும் அரசியல் கருத்ஹினை மையமாகக் கொண்டு இருந்தன. இவர் ஒரு மார்க்சியவாதி, 1960 களின் பிற்பகுதியில் இதேபோல் பல வெளிநாட்டு கலைஞர்களை வேலைக்கு அமர்த்திய லுச்சினோ விஸ்கொண்டியைப் போலவே, பெர்டோலுசி தனது திரைப்படங்களைப் பயன்படுத்தி அரசியல் கருத்துக்களை வெளிப்படுத்தினார். எனவே இவை மிகவும் சர்ச்சைக்குரியதாக அமைந்தது.  

செப்டம்பர் 27, 2009 அன்று, அமெரிக்காவிற்கு ஒப்படைக்கக் காத்திருந்த ரோமன் போலன்ஸ்கியை விடுவிக்க சுவிஸ் அரசாங்கத்திடம் முறையிட்ட கையெழுத்திட்டவர்களில் பெர்டோலுசியும் ஒருவராக இருந்தார்.  

24 ஏப்ரல் 2015 அன்று ட்விட்டரில், பெர்டோலூசி, 2013 சவார் கட்டிடம் சரிவை நினைவுகூரும் ஃபேஷன் புரட்சியின் வியர்வைக் எதிர்ப்பு பிரச்சாரமான #whomademyclothes இல் பங்கேற்றார், இது ஆடைத் தொழிலின் வரலாற்றில் மிக மோசமான விபத்து.  

## இறப்பு
பெர்டோலுசி நவம்பர் 26 2018 அன்று தனது 77 ஆம் வயதில் ரோமில் நுரையீரல் புற்றுநோயயினால் இறந்தார்.  

## விருதுகள்
தி லாஸ்ட் எம்பரர் (இந்தத் திரைபப்டத்திற்காக இவர் சிறந்த இயக்குனருக்கான அகாதமி விருதையும் சிறந்த தழுவல் திரைக்கதைக்கான அகாதமி விருதையும் வென்றார். 2011 கேன்ஸ் திரைப்பட விழாவின் தொடக்க விழாவில் கௌரவ பாம் டி ஓர் விருது இவருக்கு வழங்கப்பட்டது.
# மரியன் ஆண்டர்சன்


**மரியன் ஆண்டர்சன்** (Marian Anderson பிப்ரவரி 27, 1897 - ஏப்ரல் 8, 1993) மரபார்ந்த மற்றும் ஆன்மீக பாடல்கள் பாடும் அமெரிக்க பாடகர் ஆவார். இவர் 1925 மற்றும் 1965 க்கு இடையிலான காலங்களில் ஐக்கிய நாடுகள் மற்றும் ஐரோப்பா முழுவதும் பல மேட நிகழ்ச்சிகளிலும் கலந்துகொண்டுள்ளார்.1940 மற்றும் 1965 க்கு இடையில் ஜேர்மன்-அமெரிக்க பியானோ கலைஞர் ஃபிரான்ஸ் ரூப் அவரது பக்கவாத்தியமாக இருந்தார்.  

இருபதாம் நூற்றாண்டின் நடுப்பகுதியில் அமெரிக்காவில் இனரீதியான கறுப்பின கலைஞர்களுக்கான போராட்டத்தில் ஆண்டர்சன் ஒரு முக்கிய நபராக இருந்தார் 1939 ஆம் ஆண்டில் *டாட்டர்ஸ் ஆஃப் தெ அமஎரிகன் ரிவொல்யூசன்* குழு (டிஏஆர்) வாஷிங்டன் டி.சி.யில் உள்ள அரசியலமைப்பு மண்டபத்தில் பாடுவதற்கு ஆண்டர்சனுக்கு அனுமதி மறுத்துவிட்டார். இந்த நிகழ்வு மூலம் இவர் சர்வதேச கவனத்தினைப் பெற்றார். நாட்டின் முதல் பெண்மணியான எலினோர் ரூசுவெல்ட் மற்றும் அவரது கணவர் பிராங்க்ளின் டி. ரூசுவெல்ட் ஆகியோரின் உதவியுடன், ஆண்டர்சன் 1939 ஏப்ரல் 9, ஈஸ்டர் தினத்தன்று தலைநகரில் உள்ள லிங்கன் நினைவிடத்தின் படிகளில் திறந்தவெளி இசை நிகழ்ச்சியை நிகழ்த்தினார். இது விமர்சன ரீதியாக பாராட்டப்பட்டது. 75,000 க்கும் அதிகமான மக்கள் முன்னிலையிலும் மற்றும் ஒரு மில்லியன் கணக்கான மக்கள் வானொலியிலும் இவரது பாடலைக் கேட்டனர்.  

## ஆரம்பகால வாழ்க்கை மற்றும் தொழில்
மரியன் ஆண்டர்சன் பிப்ரவரி 27, 1897 இல் பிலடெல்பியாவில் பிறந்தார்.ஜான் பெர்க்லி ஆண்டர்சன் (சி. 1872-1910) மற்றும் அன்னி டெலிலா ரக்கர் (1874-1964) ஆகியோருக்கு மகளாகப் பிறந்தார். அவரது தந்தை பிலடெல்பியா நகரத்தில் உள்ள படித்தல் முனையத்தில் பனி மற்றும் நிலக்கரியை விற்கும் பணியினைச் செய்து வந்தார். பின்னர் மதுபான வியாபாரத்தையும் தொடங்கினார். திருமணத்திற்கு முன்பு ஆண்டர்சனின் தாய் லிஞ்ச்பர்க்கில் உள்ள வர்ஜீனியா செமினரி மற்றும் கல்லூரியில் பயின்றார். மேஎலும் இவர் வர்ஜீனியாவில் பள்ளி ஆசிரியராகப் பணிபுரிந்தார்.பிலடெல்பியாவில் உள்ள சட்டத்தின்படி அவர் பட்டம் பெறாததால் இவரால் அங்கு கற்பித்தல் பணியினை மேற்கொள்ள இயலவில்லை. அந்த சட்டத்தின்படி பட்டம் பெறாத கருப்பினத்தவர்கள் கற்பித்தல் பணியினை மேற்கொள்ள கூடாது. ஆனால் இது வெள்ளையர்களுக்குப் பொருந்தாது. எனவே அவர் சிறு குழந்தைகளைப் பராமரிக்கும் பணிகளை மேற்கொண்டு அதன்மூலம் வருமானத்தைப் பெற்றார். மூன்று குழந்தைகளில் மரியன் மூத்தவர் ஆவார். இவரது இரண்டு சகோதரிகளான ஆலிஸ் (1899-1965, பின்னர் அலிஸ் என்று உச்சரிக்கப்பட்டார்) மற்றும் எத்தேல் (1902-1990) ஆகியோரும் பாடகர்களாக மாறினர். எத்தேல் ஜேம்ஸ் டெப்ரிஸ்டை மணந்தார்.  

## பிற்கால வாழ்வு
ஏப்ரல் 8, 1993 அன்று 96 வயதில் இதய செயலிழப்பு காரணமாக ஆண்டர்சன் இறந்தார். ஒரு மாதத்திற்கு முன்பு அவருக்கு பக்கவாதம் ஏற்பட்டது. ஓரிகானின் போர்ட்லேண்டில், அவரது மருமகனான ஜேம்ஸ் டெப்ரிஸ்ட்டின் வீட்டில் இருந்தபோது அவர் இறந்தார். பென்சில்வேனியாவின் கோலிங்டேலில் உள்ள ஈடன் கல்லறையில் அவர் அடக்கம் செய்யப்பட்டார்.  

பிலடெல்பியாவில் உள்ள மரியன் ஆண்டர்சனின் இல்லமானது தேசிய வரலாற்று இடங்களின் பதிவேட்டில் 2011 ஆம் ஆண்டில் சேர்க்கப்பட்டது.
# தேவேந்திர திரிகுனா

**தேவேந்திர திரிகுனா** *(Devendra Triguna)* ஓர் இந்திய ஆயுர்வேத மருத்துவராவார். நாடித் துடிப்பு பரிசோதனையில் நிபுணத்துவம் பெற்றவர் என்பதற்காக நன்கு அறியப்படுகிறார். (ஆயுர்வேத சொற்களில் *நாடி வைத்தியம்* ). இவர் இந்தியக் குடியரசுத் தலைவரின் முன்னாள் கௌரவ மருத்துவராக இருந்தார். ஆயுர்வேத மருத்துவ உற்பத்தியாளர்கள் சங்கம் (AMAM) மற்றும் அகில இந்திய ஆயுர்வேத காங்கிரசு (AIAC) ஆகியவற்றின் தற்போதைய தலைவரும் ஆவார். இந்திய அரசு 1999 இல் இவருக்கு குடிமக்களின் நான்காவது மிக உயர்ந்த விருதான, பத்மசிறீ விருதை வழங்கியது. அதைத் தொடர்ந்து, ஒரு தசாப்தத்திற்குப் பிறகு, 2009 இல் குடிமக்களின் மூன்றாவது கௌரவமான பத்ம பூசண் விருதும் இவருக்கு வழங்கப்பட்டது..  
## சுயசரிதை
புகழ்பெற்ற ஆயுர்வேத மருத்துவரும் பத்ம விபூசண் விருது பெற்றவருமான பிரகசுபதி தேவ் திரிகுனா என்பவரின் பாரம்பரிய மருத்துவர்களின் குடும்பத்தில் திரிகுனா பிறந்தார். அவரது தந்தையிடமிருந்து ஆயுர்வேதத்தைக் கற்றுக்கொண்டார். புது தில்லியின் சுற்றளவில் அமைந்துள்ள தனது தந்தையின் மருத்துவமனையில், சாராய் காலே கான் என்ற பெயரில் ஒரு கிராமத்தில் தனது மருத்துவ பயிற்சியைத் தொடங்கினார். தந்தை தேவ் திரிகுனா 2013 இல் இறப்பதற்கு சற்று முன்பு மருத்துவச் சேவையிலிருந்து ஓய்வு பெற்றபோது, தேவேந்திர திரிகுனா மருத்துவமனையின் நிர்வாகத்தை ஏற்றுக்கொண்டார். இரத்த புற்றுநோய், சிறுநீரக நோய்கள், வயிற்று நோய்கள், தோல் நோய்கள், கழுத்துவழி, ஈழை நோய், மூட்டழற்சி, தூக்கமின்மை மற்றும் உயர் இரத்த அழுத்தம் போன்ற பல நோய்களுக்கான நோய் தீர்க்கும் நெறிமுறைகள் இருப்பதாக இவர் கூறுகிறார்.  

## பதவிகள்
திரிகுனா *அகில இந்திய ஆயுர்வேத காங்கிரசின்* தலைவராகவும், *இந்திய* அரசு ஒருங்கிணைப்பு நிறுவனமான *இந்திய மருந்துகளின் மத்திய சங்கத்தின்* துணைத் தலைவராகவும் உள்ளார். இவர் சுகாதார மற்றும் குடும்ப நல அமைச்சகத்தின் *ஆயுர்வேதத்தில்* உள்ள *மத்திய ஆராய்ச்சி அமைப்பு* மற்றும் இந்திய அரசின் *ஆயுர்வேத மருந்தகக் குழுவில்* இருக்கிறார். *ஆயுர்வேதத்திற்கான* உயர் கல்வி மையமான இந்திய அரசின் மையமான *இராட்டிரிய ஆயுர்வேத வித்யாபீடத்தின்* நிர்வாகக் குழுவிற்கு இவர் தலைமை தாங்குகிறார். *சர்வதேச ஆயுர்வேத காங்கிரசின்* நிறுவனர் தலைவராகவும் இருக்கிறார். இவர் சிக்கிம், இமாச்சலப் பிரதேசம் மற்றும் உத்தரப்பிரதேச அரசுகளின் ஆயுர்வேத ஆலோசனைக் குழுக்களில் அமர்ந்து ஊழியர்களின் மாநில காப்பீட்டுக் கழகம், ஆயுர்வேத வாரியம் மற்றும் யுனானி திபியா கல்லூரி மற்றும் ஓரியண்டல் வணிக வங்கியின் இயக்குநர்கள் குழுவில் உறுப்பினராக பணியாற்றுகிறார். இவர் பஞ்சாப் தேசிய வங்கியின் இயக்குநர்கள் குழுவின் முன்னாள் உறுப்பினராகவும் உள்ளார். மேலும் குருகுல காங்ரி விஸ்வவித்யாலயாவின் வருகை ஆசிரியராகவும் உள்ளார்.  

## விருதுகளும் கௌரவங்களும்
திரிகுண *இராட்டிர ஆயுர்வேத வித்யாபீடத்தின்* (1995-95) தேர்ந்தெடுக்கப்பட்ட சக ஊழியர் ஆவார். 1999 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமகன் கௌரவமான பத்மசிறீ விருதை வழங்கியது. மேலும் 2009 ஆம் ஆண்டு மூன்றாவது மிக உயர்ந்த குடிமக்கள் விருதான பத்ம பூசண் கௌரவமும் அளிக்கப்பட்டது. லால் பகதூர் சாஸ்திரி பல்கலைக்கழகம் மற்றும் குஜராத் ஆயுர்வேத பல்கலைக்கழகம் ஆகியவையும் டி.எல்.டி பட்டங்களுடன் கௌவரவிக்கப்பட்டார்.
# ஆலன் கீத் டேவிட்சன்


**ஆலன் கீத் டேவிட்சன்** (Alan Keith Davidson, பிறப்பு 14 ஜூன் 1929) 1950 மற்றும் 1960 களின் முன்னாள் ஆஸ்திரேலிய துடுப்பாட்ட வீரர் ஆவார். அவர் ஒரு பன்முக வீரராக இருந்தார் . அதிரடி இடது கை மட்டையாளர் மற்றும் விரைவு வீச்சாளர் ஆவார். ஆறு அடி உயர்ம் கொண்ட இவர் அதிரடியாக ஓட்டங்களைச் சேர்ப்பதன் மூலமும் ஆறுகள் அடிக்கும் திறனுக்காகவ்ம் இவர் பரவலாக அறியப்பட்டார். இவரது இடது கை பந்துவீச்சு 1950 கள் மற்றும் 1960 களின் முற்பகுதியில் ஆஸ்திரேலிய வேகப்பந்து தாக்குதல் பாணிக்கு ஒரு முக்கிய காரணியாக இருந்தது, மேலும் 1950 களின் பிற்பகுதியிலிருந்து உலகின் மிகச்சிறந்த விரைவு வீச்சாளர்களில் ஒருவராக பரவலாகக் கருதப்பட்டது. இடதுகை விரைவு வீச்சாளர்கள் வரலாற்றில் இரு வீரர்களில் ஒருவராகக் கருதப்பட்டார். அதில் மற்றொருவர் வசிம் அக்ரம் ஆவார்.ஒரு நிறைவில் இரு ஓட்டங்களுக்கும் ஓட்டங்களைக் கொடுத்தவர் எனும் சராசரியினை வைத்துள்ளார். போருக்குப் பிந்தைய காலகட்டத்தில் இந்த இரண்டு பந்து வீச்சாளர்கள் மட்டுமே சிறந்த பந்துவீச்சு சராசரியைக் கொண்டுள்ளனர் . சாத்தியமில்லாத குறைந்த தூரத்தில் வரும் கேட்சுகளை பிடிக்கும் அவரது திறனால் இவர் "தி க்ளா" என்ற புனைப்பெயரைப் பெற்றார். இவர் ஆத்திரேலியத் துடுப்பாட்ட அனிக்காக தேர்வு மற்றும் ஒருநாள் போட்டிகளில் விளையாடியுள்ளார்.  

## தொழில்
நியூ சவுத் வேல்ஸ் துடுப்பாட்ட அணிக்காக முதல் தரத் துடுப்பாட்டப் போட்டியில் 1949-50 பருவத்தில் அறிமுகமானார். தனது முதல் தொடரில் 26 இழப்புகளைக் கைப்பற்றினார்.நியூசிலாந்துத் துடுப்பாட்ட அணிக்கு எதிரான அதிகாரப்பூர்வமற்ற போட்டியில் இவர் 29 ஓட்டங்களை விட்டுக் கொடுத்து 10 இழப்புகளைக் கைப்பற்றினார். மேலும் இறுதிவரை ஆட்டமிழக்காமல் 157 ஓட்டங்களை எடுத்தார்.  

## ஆரம்ப ஆண்டுகளில்
லெஸ்லி கீத் டேவிட்சன் மற்றும் ஹில்டா அய்லின் கிளிப்டன் ஆகியோரின் மகனான இவர், மத்திய கடற்கரையில் கோஸ்ஃபோர்ட் நகருக்கு அருகிலுள்ள நியூ சவுத் வேல்ஸ், லிசாரோவில் வளர்ந்தார். அவர் தனது குடும்பத்தின் கிராமப்புற சொத்துக்களில் ஒன்றான மலையிலிருந்து தோண்டிய ஆடுகளத்தில் துடுப்பாட்டம் விளையாட கற்றுக்கொண்டார். ஒன்பது வயதிற்குள், அவர் கோஸ்போர்ட் தரப் போட்டியின் இரண்டாவது பிரிவில் விளையாடிக் கொண்டிருந்தார். தனது உயர்நிலைப் பள்ளி ஆண்டுகளில், மாநிலத்தின் வடக்கு உயர்நிலைப் பள்ளிகளைப் பிரதிநிதித்துவப்படுத்திய பொதுப் பள்ளிகளின் போட்டியில் துடுப்பாட்டம் விளையாடினார்.அங்கு இவரின் வருங்கால தேர்வுத் துடுப்பாட்டத் தலைவர் ரிச்சி பெனோட், சிட்டி உயர்நிலைப் பள்ளித் துடுப்பாட்ட அணிக்குத் தலைமை தாங்கினார். தனது டீன் ஏஜ் பருவத்தில், டேவிட்சன் குடும்பச் சொத்தில் வேலை செய்வதன் மூலமும், விறகு வெட்டுவதன் மூலமும், பண்ணைப் பொருட்களை எடுத்துச் செல்தல் ஆகிய பணிகளை மேற்கொண்டார்.  

டேவிட்சன் முதலில் இடது கை வழமையில்லாச் சுழற்சியை வீசினார், ஆனால் அவரது மாமாவின் அணியில் விரைவு வீச்சாளர் இல்லாததால் இவர் விரைவாக வீசத் துவங்கினார். 1948-49ல், அவர் சிட்னிக்குச் சென்று வடக்கு மாவட்ட துடுபாட்ட சங்கங்களில் சேர்ந்தார். தனது இளமை பருவத்தில் திறமையான ரக்பி லீக் வீரரான இவர், தனது உடற்தகுதியைத் தக்க வைத்துக் கொள்ள மேற்கு மாவட்ட கால்பந்து கிளப்பில் பயிற்சி பெற்றார்.
# பக்தா பி. இராத்



**பக்தா பி. இராத்** (Bhakta B. Rath) இவர் இந்தியாவில் பிறந்த அமெரிக்க பொருள் இயற்பியலாளர் மற்றும் அமெரிக்காவின் கடற்படை ஆராய்ச்சி ஆய்வகத்தின் பொருட்கள் அறிவியல் மற்றும் உபகரண தொழில் நுட்பத்தின் தலைவர் ஆவார். இது அமெரிக்காவின் கடற்படை மற்றும் ஐக்கிய அமெரிக்க ஈரூடகப் படைப்பிரிவின் நிறுவன ஆராய்ச்சி ஆய்வகமாகும். இந்த நிறுவனத்தில் திட்டமிடல், இடைநிலை ஒருங்கிணைப்பு, மேற்பார்வை மற்றும் ஆராய்ச்சியின் கட்டுப்பாடு ஆகியவற்றிற்கான தலைமை நிர்வாக அதிகாரியாக உள்ள இவர், என்.ஆர்.எல். இல் பொருட்கள் அறிவியல் மற்றும் உபகரண தொழில்நுட்பத்திற்கான ஆராய்ச்சி இணை இயக்குநராகவும் உள்ளார்.  

இவர் தேசிய பொறியியல் அகாதமி, கனிமங்கள், உலோகங்கள் மற்றும் பொருட்கள் சங்கம், ஏஎஸ்எம் சர்வதேசம், வாஷிங்டன் அகாதமியின் இந்திய அறிவியல் பொருட்கள் முன்னேற்ற ஆராய்ச்சிச் சங்கம் (ஏஏஏஎஸ்) மற்றும் பொருட்களின் நிறுவனம், இங்கிலாந்து, கனிமங்கள் மற்றும் சுரங்கங்கள் ஆகியவற்றின் உறுப்பினராகவும் உள்ளார். மூன்று முறை குடியரசுத்தலைவர் விருது உட்பட பல விருதுகள் மற்றும் கௌரவங்களைப் பெற்றுள்ளார். அறிவியல் மற்றும் தொழில்நுட்பத்திற்கான பங்களிப்புகளுக்காக இந்திய அரசு 2009 ஆம் ஆண்டில் மூன்றாவது மிக உயர்ந்த குடிமகன் கௌரவமான பத்ம பூசண் விருதை இவருக்கு வழங்கியது.  

## சுயசரிதை
இந்திய மாநிலமான ஒடிசாவில் உள்ள பாங்கியில் பிறந்த இராத், 1955 ஆம் ஆண்டில் உட்கல் பல்கலைக்கழகத்தில் இயற்பியல் மற்றும் கணிதத்தில் பட்டம் பெற்றார். பின்னர் தனது தளத்தை அமெரிக்காவிற்கு மாற்றினார். 1958 இல் மிச்சிகன் தொழில்நுட்ப பல்கலைக்கழகத்தில் முதுகலை பட்டம் (எம்.எஸ்) பெற்றார். 1961 இல் இல்லினாய்ஸ் தொழில் நுட்பக் கழகத்திலிருந்து முனைவர் பட்டம் (பிஎச்டி) பெற்றார். இவரது வாழ்க்கை 1961 இல் வாஷிங்டன் மாநில பல்கலைக்கழகத்தில் உலோகம் மற்றும் பொருள் அறிவியல் உதவி பேராசிரியராகத் தொடங்கியது. 1976 ஆம் ஆண்டில், இவர் இயற்பியல் உலோகவியல் பிரிவின் தலைவராக கடற்படை ஆராய்ச்சி ஆய்வகத்தில் சேர்ந்தார், அங்கு இவர் 1982 ஆம் ஆண்டில் பொருட்கள் அறிவியல் மற்றும் தொழில்நுட்ப பிரிவின் கண்காணிப்பாளராகவும், பொருட்கள் அறிவியல் மற்றும் உபகரண தொழில்நுட்ப இயக்குநரகத்தின் தலைவராகவும் உயர்ந்தார்.  

அமெரிக்க கடற்படை, அமெரிக்க பாதுகாப்புத் துறை, தேசிய ஆராய்ச்சி அமைப்பு, தேசிய பொறியியல் அகாதமி, தேசிய அறிவியல் அகாதமி மற்றும் தேசிய அறிவியல் அறக்கட்டளை, மற்றும் கார்னகி-மெலன் பல்கலைக்கழகம் உள்ளிட்ட கல்வி நிறுவனங்கள் போன்ற பல நிறுவனங்கள் மற்றும் நிறுவனங்களின் ஆலோசனைக் குழுக்களில் இராத் உறுப்பினராக உள்ளார். வர்ஜீனியா பல்கலைக்கழகம், கொலராடோ சுரங்கங்களின் பள்ளி, மேரிலாந்து கனெடிகட் பல்கலைக்கழகம், புளோரிடா அட்லாண்டிக் பல்கலைக்கழகம், லேஹி பல்கலைக்கழகம், இல்லினாய்ஸ் தொழில்நுட்ப நிறுவனம், விஸ்கான்சின்-மில்வாக்கி புளோரிடா பல்கலைக்கழகம் போன்றவை. இவர் இந்திய அரசாங்கத்தின் எரிசக்தித் துறையின் மீத்தேன் ஹைட்ரேட்டுகள் பற்றிய திட்டக் குழுவிலும், அமெரிக்க கடற்படையின் பிரதிநிதியாக அறிவியல் மற்றும் தொழில்நுட்பத்திற்கான இந்தோ-அமெரிக்க கூட்டு ஆணையத்திலும் அமர்ந்திருக்கிறார். இங்கிலாந்து, ஆஸ்திரேலியா, கனடா மற்றும் நியூசிலாந்து போன்ற தொழில்நுட்ப ஒத்துழைப்பு திட்டத்தின் (டிடிசிபி) நாடுகளிலும் இவர் அமெரிக்க கடற்படையை பிரதிநிதித்துவப்படுத்தியுள்ளார்.
# டெர்ரி கிலியம்

**டெர்ரன்ஸ் வான்ஸ் கிலியம்** (Terrence Vance Gilliam பிறப்பு 22 நவம்பர் 1940) ஓர் அமெரிக்க-பிரித்தானிய திரைக்கதை எழுத்தாளர், திரைப்பட இயக்குநர், நடிகர், நகைச்சுவையாளர் மற்றும் மோண்டி பைதானெனும் நகைச்சுவை குழுவின் முன்னாள் உறுப்பினர் ஆவார்.  

*டைம் பாண்டிட்ஸ் (1981), பிரேசில் (1985), தி அட்வென்ச்சர்ஸ் ஆஃப் பரோன் முன்சாசென் (1988), தி ஃபிஷர் கிங் (1991), 12 மங்கீஸ் (1995), ஃபியர் அண்ட் லோதிங் இன் லாஸ் வேகாஸ் (1998) தி பிரதர்ஸ் கிரிம் (2005), டைட்லேண்ட் (2005), மற்றும் தி இமாஜினேரியம் ஆஃப் டாக்டர் பர்னாசஸ் (2009).உள்ளிட்ட 13 திரைப்படங்களை கிலியம் இயக்கியுள்ளார்.*  

கிலியம் மினசோட்டாவில் பிறந்தார். ஆனால் இவரது உயர்நிலைப் பள்ளி மற்றும் கல்லூரிக் காலங்களில் லாஸ் ஏஞ்சல்ஸில் இருந்தார். அசைவு படம் மற்றும் வரைகலை கலைஞராக தனது தொழில் வாழ்க்கையைத் துவங்கினார் இவர் பைத்தானில் அசைவு பட கலைஞராக பணியில் செய்தார் . பின்னர் அங்கு முழுநேர உறுப்பினராக ஆனார். அந்த சமயத்தில் அங்கு நடிக்கும் வாய்ப்பினை பெற்றார். 1970 ஆம் ஆண்டில் இவர் திரைப்பட இயக்குநராக அறிமுகமானார். இவரது பெரும்பான்மையான திரைப்படங்கள் சர்வாதிகாரத்திற்கு எதிரான செயல்பாடுகளை கொட கருத்துக்களை மையமாகக் கொண்டு இருந்துள்ளன.  

1988 ஆம் ஆண்டில், கிலிலியம் மற்றும் பிற மான்டி பைதான் உறுப்பினர்கள் பிரித்தானிய சினிமாவுக்கு அளித்த சிறப்பான பங்களிப்புகளுக்காக பிரித்தானிய அகதமி விருதினைப் பெற்றனர். 2009 ஆம் ஆண்டில், கிலியம் வாழ்நாள் சாதனையாளர்களுக்காக பிரித்தானிய அகாதமி ஆதரவு ஊதியம் பெற்றார்.  

## ஆரம்பகால வாழ்க்கை
கில்லியம் மினசோட்டாவின் மினியாப்பொலிஸில் பீட்ரைஸ் (நீ வான்ஸ்) மற்றும் ஜேம்ஸ் ஹால் கில்லியம் ஆகியோருக்கு மகனாகப் பிறந்தார். இவரது தந்தை ஒரு தச்சராக பணிபுரிந்தார்.அதற்கு முன்பாக ஃபோல்கர்சில் விற்பனையாளராக இருந்தார். பின்னர் இவர்கள் மினசோட்டா, மருத்துவ ஏரிக்கு குடிபெயர்ந்தனர்.  

இவர்களது குடும்பம் 1952 ஆம் ஆண்டில் லாஸ் ஏஞ்சல்ஸ் பனோரமா நகரத்திற்கு குடிபெயர்ந்தது. கிலியம் பர்மிங்காம் உயர்நிலைப் பள்ளியில் பயின்றார். அங்கு இவர் வகுப்புத் தலைவராக இருந்தார்.  

கில்லியம் 1962 ஆம் ஆண்டில் ஆக்சிடெண்டல் கல்லூரியில் அரசியல் அறிவியல் பிரிவில் இளங்கலைப் பட்டம் பெற்றார் .  

## திரைப்பட வரலாறு
*டைம் பாண்டிட்ஸ் (1981), பிரேசில் (1985), தி அட்வென்ச்சர்ஸ் ஆஃப் பரோன் முன்சாசென் (1988), தி ஃபிஷர் கிங் (1991), 12 மங்கீஸ் (1995), ஃபியர் அண்ட் லோதிங் இன் லாஸ் வேகாஸ் (1998) தி பிரதர்ஸ் கிரிம் (2005), டைட்லேண்ட் (2005), மற்றும் தி இமாஜினேரியம் ஆஃப் டாக்டர் பர்னாசஸ் (2009).*உள்ளிட்ட 13 திரைப்படங்களை கிலியம் இயக்கியுள்ளார்.
# அந்தோணி ஹோப்கின்ஸ்


**சர் பிலிப் அந்தோனி ஹாப்கின்ஸ்** CBE (Sir Philip Anthony Hopkins பிறப்பு 31 டிசம்பர் 1937) ஒரு வெல்ஷ் நடிகர், இயக்குநர் மற்றும் தயாரிப்பாளர் ஆவார். 1992 ஆம் ஆண்டில் சிறந்த நடிகருக்கான அகாதமி விருதை வென்றார், மேலும் மூன்று முறை  விருதுக்கு பரிந்துரை செய்யப்பட்டார். ஹாப்கின்ஸ் மூன்று  முறை பாப்டா  விருதினையும், இரண்டு  முறை எம்மிகள் மற்றும் சிசில் பி. டிமில்லே  போன்ற விருதுகளையும் வென்றுள்ளார் . 1993 ஆம் ஆண்டில், இரண்டாம் எலிசபெத் மகாராணியால் கலைக்கான சேவைகளுக்காக அவர் நைட்   பட்டம் பெற்றார். 2003 ஆம் ஆண்டில் ஹாப்கின்ஸ் ஹாலிவுட் வாக் ஆஃப் ஃபேமில்  இடம்பெற்றார், மேலும் 2008 ஆம் ஆண்டில், பிரித்தானிய அகாதமி ஆஃப் பிலிம் அண்ட் டெலிவிஷன் ஆர்ட்ஸிலிருந்து வாழ்நாள் சாதனையாளராக  அறிவிக்கப்பட்டார்.  

1957 ஆம் ஆண்டில் ராயல் வெல்ஷ் இசை மற்றும் நாடகக் கல்லூரியில் பட்டம் பெற்ற பிறகு, லண்டனில் உள்ள ராயல் அகாதமி ஆஃப் டிராமாடிக் ஆர்ட்டில் பயிற்சி பெற்றார், பின்னர் லாரன்ஸ் ஆலிவர் ,ராயல் நேஷனல் தியேட்டரில் சேர அழைத்தார். 1968 ஆம் ஆண்டில், தி லயன்   திரைப்படத்தில் விண்டரில் ரிச்சர்டாக நடித்தார்.  1970 களின் நடுப்பகுதியில், ரிச்சர்ட் அட்டன்பரோ இவரை இந்தத்  தலைமுறையின் சிறந்த நடிகர் என்று பாராட்டினார்.  

ஹாப்கின்ஸ் தி சைலன்ஸ் ஆஃப் தி லாம்ப்<nowiki/>ஸ் திரைப்படத்தில் இவர் ஹன்னிபால் லெக்டராக நடித்தார். இதற்காக அவர் சிறந்த நடிகருக்கான அகாதமி விரு<nowiki/>து பெற்றார். அதன் தொடர்ச்சியாக  *ஹன்னிபால்,* மற்றும் ரெட் டிராகனிலும் நடித்தார். தி ரெமெயின்ஸ் ஆஃப் தி டே (1993), நிக்சன் (1995), மற்றும் அமிஸ்டாட் (1997) ஆகிய படங்களில்  நடித்ததன் மூலம் ஹாப்கின்ஸ் அகாதமி விருதுகளுக்கு பரிந்துரைக்கப்பட்டார். 84 சேரிங் கிராஸ் ரோடு (1987), தி *எலிபண்ட் மேன்* (1980), ஹோவர்ட்ஸ் எண்ட் (1992), பிராம் ஸ்டோக்கரின் டிராகுலா (1992), லெஜண்ட்ஸ் ஆஃப் தி ஃபால் (1994), மீட் ஜோ பிளாக் (1998), தி மாஸ்க் சோரோ (1998), மற்றும் தோர் (2011) மற்றும் அதன் 2013 மற்றும் 2017 பதிப்புகள் ஆகியன மற்ற குறிப்பிடத்தக்க திரைப்படங்கள் ஆகும்.  2015 ஆம் ஆண்டில், பிபிசி தொலைக்காட்சியின் தி டிரஸ்ஸரில் நடித்தார், 2016 மற்றும் 2018 ஆம் ஆண்டுகளில், *வெஸ்ட்வொர்ல்டு* என்ற எச்.பி.ஓ தொலைக்காட்சித் தொடரில் நடித்தார்.  

## ஆரம்பகால வாழ்க்கை மற்றும் கல்வி
கிளாமோர்கனின் போர்ட் டால்போட்டின் புறநகர்ப் பகுதியான மார்கமில் 1937 ஆம் ஆண்டு புத்தாண்டு தினத்தில் ஹாப்கின்ஸ் பிறந்தார். அவரது பெற்றோர் அன்னி முரியல் மற்றும் ரிச்சர்ட் ஆர்தர் ஹாப்கின்ஸ் ஆவர். நான் விசேஷமானவனாகவோ அல்லது வித்தியாசமாகவோ இருக்கலாம் என்ற உணர்வு வரும்போதெல்லாம், நான் என் தந்தையைப் பற்றி நினைத்துக்கொள்கிறேன்.. இவர் தனது பள்ளிநாட்களில் கல்வி கற்பதை விட ஓவியம் வரைதல் அல்லது பியானோ வாசித்தல் போன்றவற்றில் அதிக ஈடுபாடு கொண்டிருந்தார்.ஜோன்ஸின் மேற்கு மோன்மவுத் சிறுவர் பள்ளியில் இவர் கல்வி பயின்றார் ஐந்து ஆண்டுகள் அங்கு கல்வி கற்ற பின்னர் வேல் ஆஃப் கிளாமோர்கனில் உள்ள கவ்பிரிட்ஜ் இலக்கண பள்ளியில் கல்வி பயின்றார். 2002 ஆம் ஆண்டு ஒரு நேர்காணலில் அவர் இவ்வாறு கூறினார்:நான் கல்வி கற்றலில் மிகவும் பின் தங்கி இருந்தேன் இதனால் சில சமயங்களில்  கேலி செய்யப்பட்ட தான் ஒரு முட்டாள் என்று நினைத்தாக கூறினார்.